Kabupaten Tanggamus

Kabupaten Tanggamus (Aksara Lampung: ) adolah salah satu kabupaten di Provinsi Lampung, Indonesia. Ibu kota kabupaten iko talatak di Kota Agung Pusat. Kabupaten Tanggamus diresmian badasarkan Undang-Undang Nomor 2 Tahun 1997, tanggal 21 Maret 1997. Kabupaten iko mampunyoi luweh wilayah 4.654,98 Km² dan bapanduduak sabanyak 580.383 jiwa (tahun 2017) dengan kapadatan panduduak 124 jiwa/km². Di bidang pendidikan, Kabupaten Tangamus mampunyoi sarana dari 20 PAUD/TK, 434 SD/MI, 58 SMP/MTs, 17 SMA/MA, 5 SMK/MK hinggo Paguruan Tinggi.
Sacaro geografis Kabupaten tanggamus talatak pado posisi 104°18’ - 105°12’ Bujur Timur dan 5°05’ - 5°56’ Lintang Selatan. Satu dari duo taluak gadang nan ado di Provinsi Lampung tadapek di Kabupaten Tanggamus yaitunyo taluak Semaka dengan panjang daerah pantai 200 km dan sabagai tampek bamuaronyo 2 (duo) sungai gadang yaitu Way Sekampung jo Way Semaka. Salain itu Wilayah Kabupaten tanggamus dipangaruahi dek udaro tropical pantai jo dataran pagunuangan dengan temperatur udaro nan sajuak dengan rato-rato 28 °C.
Bateh wilayah administratif Kabupaten Tanggamus adolah sabagai barikuik:
Kabupaten Tanggamus mampunyoi luweh Wilayah 2.855,46 Km² untuak luweh daratan ditambah dengan daerah lauik saluweh 1,799,50 Km² dengan luweh kasaluruahan 4, 654,98 Km², dengan topografi wilayah bavariasi antaro dataran randah jo dataran tinggi, nan sabagian marupoan daerah babukik sampai bagunuang, yakni sakitar 40% dari saluruah wilayah dengan katinggian dari pamukaan lauik antara 0 sampai dengan 2.115 meter. Potensi sumber daya alam nan dimiliki dek Kabupaten Tanggamus sabagian gadang dimanfaatkan untuak kagiatan pertanian. Salain itu masih tadapek babarapo sumber daya alam lain nan potensial untuak dikambangkan antaro lain; patambangan ameh, bahan galian sarupo granit jo batu pualam atau marmer. Disampiang itu tadapek pulo sumber aia angek jo paneh bumi nan mamungkinkan untuak dikambangkan manjadi pambangkik energi listrik alternatif.
Barikuik adolah Daftar Bupati Tanggamus dari maso ka maso:
Barikuik iko adolah komposisi anggota DPRD Kabupaten Tanggamus dalam duo pariode tarakhia.
Kecamatan nan tadapek di Kabupaten Tanggamus sabagai barikuik: Kecamatan Air Naningan, Kecamatan Bandar Negeri Semuong, Kecamatan Bulok, Kecamatan Cukuh Balak, Kecamatan Gisting, Kecamatan Kota Agung Barat, Kecamatan Kota Agung Pusat, Kecamatan Kota Agung Timur, Kecamatan Kelumbayan, Kecamatan Kelumbayan Barat, Kecamatan Limau, Kecamatan Pematang Sawa, Kecamatan Pugung, Kecamatan Pulau Panggung, Kecamatan Semaka, Kecamatan Sumberejo, Kecamatan Talang Padang, Kecamatan Ulubelu, Kecamatan Wonosobo, Kecamatan Gunung Alip.
Kabupaten Tanggamus mampunyoi babarapo tampek objek wisata diantaronyo sabagai barikuik; Taluak kiluan, Pantai gigi hiu, Gunung Tanggamus, Pantai sawmil, Air terjun way lalaan, Air terjun jarum lebuay, Bendungan batutegi, Air terjun lembang pelangi. Pantai gigi hiu marupoan tampek objek wisata nan tanamo pado maso kiniko di Kabupaten Tanggamus. Hal tasabuik di karanoan pantai iko manawarkan pamandangan batu karang nan rancak. Namun dari pado itu pangunjuang diharokan bahati-hati karano pantai gigi hiu iko curam sarato babatuannyo nan agak licin.